AIŠKINAMASIS RAŠTAS

Dėl Molėtų rajono savivaldybės 2018 m. biudžeto patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2018 m. biudžeto planuojamos pajamos – 19590,7 tūkst. Eur ir planuojamos skolintis lėšos 450,0 tūkst. Eur (1 priedas), asignavimai – 20818,6 tūkst. Eur (3 priedas). 2018 m. rajono savivaldybės biudžeto pajamos koreguojamos 777,9 tūkst. Eur (2017 m. nepanaudota pajamų dalimi), iš kurių 160,3 tūkst. Eur planuojama panaudoti tiksliniam finansavimui (7 priedas), trumpalaikiams įsipareigojimams, buvusiems 2017 m. gruodžio 31 d., padengti (34,8 tūkst. Eur) (6 priedas). Savivaldybė 2018 m. planuoja skolintis 450 tūkst Eur, iš kurių 235,7 tūkst. Eur paskolų grąžinimui, 214,3 tūkst. Eur investicinių projektų vykdymui.

Pasiskolinta suma būtų 21,4 tūkst. Eur mažesnė už grąžinamų paskolų dydį ir būtų išlaikyta Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymu nustatyta tvarka, kad savivaldybių, kurių planuojami biudžeto asignavimai neviršija 0,3 procento praėjusių metų BVP, metinė grynojo skolinimosi suma negali būti teigiamas dydis.

**1.1. PAJAMOS**

Molėtų rajono savivaldybės 2018 metų biudžeto pajamas iš mokesčių, dotacijų ir kitų pajamų sudaro 19601,4 tūkst. Eur. Tvirtinant 2018 metų valstybės ir savivaldybių biudžetų finansinius rodiklius, 2018 metų valstybės ir savivaldybių biudžetų finansinių rodiklių patvirtinimo įstatyme nurodyta savivaldybių prognozuojamos gauti pajamos skaičiuojant savivaldybių biudžetų finansinius rodiklius. Molėtų rajono savivaldybei 2018 m. biudžeto prognozuojamos pajamos yra – 10093 tūkst. Eur. Pagrindiniai rodikliai, darantys įtaką prognozuojamoms pajamoms: gyventojų skaičius 2017-01-01, teritorijos plotas (ha), pensinio amžiaus gyventojų skaičius, užstatytos teritorijos plotas (ha), vaikų skaičius nuo 0 iki 6 metų ir nuo 7 iki 17 metų, švietimo įstaigų patalpų plotas (kv. m), vietinių kelių ir gatvių ilgis (km).

Svarbiausias rodiklis savivaldybėms – tai pajamos savarankiškosioms funkcijoms vykdyti. Šios pajamos (neskaičiuojant biudžetinių įstaigų pajamų už teikiamas paslaugas ir Aplinkos apsaugos rėmimo specialiosios programos lėšų) sudaro 10093 tūkst. Eur, arba didėja 944,2 tūkst. Eur, t. y. 10,3 procento. Šį didėjimą lemia planuojamas gyventojų pajamų mokesčio (GPM) augimas, bei LR Vyriausybės priimti teisės aktų pakeitimai :

1. 65,0 tūkst. Eur pareiginės algos (atlyginimo) baziniam dydžiui padidinti.

2. 64,0 tūkst. Eur įskaičiuota minimaliai mėnesinei algai padidinti iki 400 eurų.

3. 140 tūkst. Eur valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti.

4. 15 tūkst. Eur valstybės tarnautojams 20 proc. apskaičiuoto grąžintino neišmokėto darbo užmokesčio dalis.

Molėtų rajono savivaldybės 2018 m. planuojamos biudžeto pajamos pagal finansavimo šaltinius detalizuojamos 1 lentelėje, taip pat pateikiamas 2017 m. ir 2018 m. lyginamasis variantas.

1 lentelė

|  |  |  |  |  |
| --- | --- | --- | --- | --- |
| Finansavimo šaltinis | 2017 m. patvirtintas tūkst. Eur | Proc. nuo bendros pajamų sumos | 2018 m. projektas tūkst. Eur | Proc. nuo bendros pajamų sumos |
|
| 1. Savarankiškos funkcijos, iš jų: | **9635,6** | 53,75 | **10500,3** | 53,56 |
| Savarankiškoms funkcijoms vykdyti | 9252,4 |  | 10083 |  |
| Biudžetinių įstaigų pajamos | 383,2 |  | 417,3 |  |
| 2. Specialiosios programos | **54** | 0,30 | **40** | 0,20 |
| Aplinkos apsaugos rėmimo programa | 54 |  | 40 |  |
| 3. Europos Sąjungos finansinės paramos lėšos | 1057,1 | 5,90 | 3001,1 | 15,32 |
| 4. Specialiosios dotacijos | **7180,1** | 40,05 | **6060,0** | 30,92 |
| Mokinio krepšeliui finansuoti | 3404,8 |  | 3450 |  |
| Valstybinėms (valstybės perduotoms savivaldybėms) funkcijoms vykdyti | 1532,6 |  | 1605,5 |  |
| Iš apskričių perduotoms įstaigoms išlaikyti | 193,7 |  | 178,4 |  |
| Specialių poreikių turinčių vaikų išlaikymui iš dalies finansuoti | 61,5 |  | 59,3 |  |
| Kitos specialios tikslinės dotacijos | 809,6 |  | 766,8 |  |
| Valstybės investicijų programai vykdyti | 1177,9 |  |  |  |
| Iš viso | **17926,8** | **100,00** | **19601,4** | **100** |

Didžiausią dalį savivaldybės pajamų sudaro GPM. Lietuvos Respublikos Seimo priimtame 2018 metų valstybės biudžeto ir savivaldybių biudžetų finansinių rodiklių patvirtinimo įstatyme savivaldybių biudžetams tenkanti GPM dalis padidinta nuo 78,17 procentų **(**2017 m.) iki 82,82 procento (2018 m.), kurią sudaro pastovioji dalis - 78,45 proc. (9004,0 tūkst. Eur) ir kintamoji dalis - 4,37 procento (711,0 tūkst. Eur). Kintamoji GPM dalis apskaičiuota sudėjus mūsų savivaldybei planuojamą finansinių išteklių papildymo sumą- 427, tūkst. Eur, tai praėjusių metų buvusi bendrosios dotacijos kompensacijos suma savivaldybės biudžetui, 15,0 tūkst. Eur valstybės tarnautojams 20 proc. apskaičiuoto grąžintino neišmokėto darbo užmokesčio dalis, kuri 2017 m. savivaldybės biudžetui buvo perduota kaip bendrosios dotacijos kompensacijos dalis ir 269,0 tūkst. Eur suma, kuri reikalinga LR Vyriausybės priimtų teisės aktų įgyvendinimui.

2017 m. GPM buvo surinkta 8184,5 tūkst. Eur, 2018 m. planuojama - 9715 tūkst. Eur. 2018 m. lyginant su 2017 m. GPM didėja 1530,5 tūkst. Eur, iš kurių 711 tūkst. Eur kintamoji GPM dalis. Kadangi savivaldybei tenkančio GPM atskaitymo procentas pastoviajai daliai , lyginant su praėjusiais metais padidėjo tik 0,28 proc. arba 29,2 tūkst. Eur., likusi 790,3 tūkst. Eur suma planuojama gauti iš didėjančių atskaitymų nuo su darbo santykiais susijusių pajamų.

2018 m. planuojama surinkti 280 tūkst. Eur turto pajamų, iš kurių žemės mokestis -200 tūkst. Eur, nekilnojamojo turto mokestis-70 tūkst. Eur ir paveldimo turto mokestis-10 tūkst. Eur. 2017 metais iš šių mokesčių savivaldybės biudžetas gavo 390,9 tūkst. Eur. pajamų.

Žemės nuomos mokesčio 2018 m. planuojama surinkti – 68 tūkst. Eur. 2017 metais gauta 88,2 tūkst. Eur. Žemės nuomos pajamos kasmet mažėja, kadangi mažėja nuomojamos valstybinės žemės nuomotojų skaičius.

Kitų pajamų dalis bendrose pajamose nežymi ir didesnės įtakos pajamų vykdymui neturės.

2018 m. pajamų struktūra turės keistis, kadangi į biudžeto projektą dar nėra įtraukta specialių valstybės dotacijų lėšos kelių rekonstrukcijai ir remontui bei valstybės investicijų lėšos (dar nėra šias lėšas kuruojančių institucijų paskirstymo).

Pagal Mokinio krepšelio lėšų apskaičiavimo ir paskirstymo metodiką, 2018 metams patvirtintas mokinio krepšelis vienam sutartiniam mokiniui yra 1099 Eur iki 2018 m. rugpjūčio 31 d. Mokinio krepšelio lėšos 2018 m. Molėtų savivaldybei lyginant su 2017 m. panaudojimu padidėjo 45,2 tūkst. Eur. Nors mokinių skaičius savivaldybės švietimo įstaigose mažėja, dėl didėjančios krepšelio sumos, tenkančios vienam mokiniui, bendra mokinio krepšelio suma savivaldybės biudžetui nemažėja.

Savivaldybės įstaigos mokinio krepšeliui skirtas lėšas naudoja pagal Savivaldybės tarybos patvirtintus tvarkų aprašus.

2018 metais neformaliojo vaikų švietimo programoms vykdyti skiriama 56,7 tūkst. Eur iš Europos socialinio fondo agentūros (ES lėšos).

Specialioji tikslinė dotacija savivaldybėms perduotoms įstaigoms išlaikyti, t. y. Molėtų vaikų savarankiško gyvenimo namams, sumažėjo 15,3 tūkst. Eur, nes mažėja iki 2007 metų namuose apgyvendintų vaikų skaičius.

Kijėlių specialiajam ugdymo centrui LR švietimo ir mokslo ministerija 2018 m. skiria 59,3 tūkst. Eur tikslinę dotaciją specialių poreikių turinčių vaikų išlaikymui iš dalies finansuoti, maždaug tiek pat kaip ir praėjusiais metais (61,5 tūkst. Eur).

Valstybinėms (valstybės perduotoms savivaldybėms) funkcijoms vykdyti specialios tikslinės dotacijos, lyginant su 2017 metais, skirta 72,9 tūkst. Eur daugiau.

Įstaigos planuoja surinkti 417,3 tūkst. Eur už teikiamas paslaugas (pagal kiekvieną įstaigą išdėstyta sprendimo projekto 2 priede).

Vadovaujantis Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, savivaldybės skola negali viršyti 60 proc. šio įstatymo 7 priede nurodytų prognozuojamų savivaldybės biudžeto pajamų (10093 tūkst. Eur). Bendras skolos limitas Savivaldybei 2018 metams – 6055,8 tūkst. Eur ( 10093 x 60 proc.).

2018 m. sausio 1 d. savivaldybės paimta paskolų už 3028,3 tūkst. Eur ir bendras Savivaldybės skolos limitas panaudotas 50 proc.

2017 m. gruodžio 31 d. savivaldybės biudžeto kreditorinis įsiskolinimas sudarė 3063,1tūkst. Eur,Iš šios sumos 3028,3 tūkst. Eur - paskolos. Per 2017 m. savivaldybės biudžetinių įstaigų kreditorinis įsiskolinimas sumažintas 82,7 tūkst. Eur ir 2017 m. gruodžio 31 d. sudaro 34,8 tūkst. Eur.

**1.2. IŠLAIDOS**

Planuojami 2018 metų biudžeto asignavimai - 20818,6 tūkst. Eur. Jų paskirstymas pagal vykdomas programas, asignavimų valdytojus ir finansavimo šaltinius išdėstytas sprendimo 3 priede.

2018 m. į savivaldybės biudžetą planuojamos gauti pajamos -19590,7 tūkst. Eur koreguojamos 777,9 tūkst. Eur, t. y. 2017 m. nepanaudota pajamų dalimi išlaidoms dengti, iš kurių 34,8 tūkst. Eur numatyta trumpalaikiams įsipareigojimams, buvusiems 2017 metų gruodžio 31 dienai, padengti (6 priedas) ir 160,3 tūkst. Eur tikslinės paskirties asignavimams (7 priedas). Likusi 582,8 tūkst. Eur nukreipta 2018 m. asignavimams finansuoti. Taip pat išlaidoms paskirstoma planuojama 450,0 tūkst. Eur paskola.

Valstybinėms funkcijoms (perduotoms savivaldybėms) vykdyti, mokinio krepšeliui finansuoti ir kitoms iš valstybės biudžeto specialių tikslinių dotacijų finansuojamoms sritims, planuojamos ministerijų nustatytos sumos.

Aplinkos apsaugos rėmimo specialiajai programai nukreipiame visas planuojamas pajamas iš mokesčio už aplinkos teršimą ir mokesčio už medžiojamų gyvūnų ir kitus gamtos išteklius.

Didžiausias asignavimų valdytojas - Savivaldybės administracija, kurios planuojamos

2018 metų išlaidos sudaro 10159,5 tūkst. Eur , iš kurių 109 tūkst. Eur praėjusių metų tikslinės lėšos ir 28,7 tūkst. Eur 2017 m. gruodžio 31 d. susidarę trumpalaikiai įsipareigojimai.

Administracijos asignavimai išaugo dėl planuojamo beveik 3 kartus didesnio negu 2017 m. Europos Sąjungos finansinės paramos lėšų įsisavinimo bei planuojamų panaudoti 756,1 tūkst. Eur kitų tikslinių dotacijų iš valstybės biudžeto.

Savivaldybės 2018 metų biudžeto asignavimų su tikslinėmis ir paskolų lėšomis paskirstymas pagal veiklos programas pateikiamas 2 lentelėje.

2 lentelė

|  |  |  |  |
| --- | --- | --- | --- |
| Programos  Nr. | Savivaldybės veiklos programa | Suma tūkst. Eur | Procentai nuo bendros asignavimų sumos |
|
| 1. | Kaimo plėtros, turizmo ir verslo skatinimo programa | 261 | 1,25 |
| 2. | Valdymo programa | 3290,9 | 15,80 |
| 2.1. | Iš jų lėšos paskolų grąžinimui | 471,4 |  |
| 3. | Infrastruktūros objektų ir gyvenamosios aplinkos  tvarkymo ir priežiūros programa | 5922,0 | 28,44 |
| 4. | Aplinkos apsaugos programa | 65,5 | 0,30 |
| 5. | Kultūros ir jaunimo politikos plėtros ir  bendruomeniškumo skatinimo programa | 1210,1 | 5,81 |
| 6. | Ugdymo proceso užtikrinimo programa | 6935,5 | 33,31 |
| 7. | Socialinės atskirties mažinimo programa | 3037,9 | 14,58 |
| 8. | Sveikatos apsaugos programa | 106,4 | 0,51 |
| 9. | Iš viso | **20829,3** | 100,00 |

Savivaldybės 2018 m. biudžeto projektas paskelbtas savivaldybės interneto svetainėje 2018-01-23. Pastabas ir pasiūlymus Savivaldybės administracijai pateikė tik juridiniai asmenys (biudžetinių įstaigų vadovai), Biudžeto ir rajono plėtros komitetas dėl seniūnijų viešojo ūkio finansavimo. Fiziniai asmenys, kiti rajono tarybos komitetai ir frakcijos pasiūlymų ir pastabų nepateikė.

Atsižvelgus į gautus pasiūlymus, padaryti atitinkami biudžeto pakeitimai:

1. 10,7 tūkst. Eur didinamos savivaldybės biudžeto pajamos kitos tikslinės dotacijos lėšomis pakuočių atliekų surinkimo iš gyvenamųjų namų priemonių (konteinerių) įsigijimui bei šia suma didinami asignavimai Savivaldybės administracijai Infrastruktūros objektų ir gyvenamosios aplinkos tvarkymo ir priežiūros programai.

2. 15,6 tūkst Eur Savivaldybės administracijos asignavimų, numatytų savivaldybės investicijoms ir nekilnojamojo turto remontui perskirstyta 4,0 tūkst. Eur seniūnijų viešajam ūkiui, po 5,0 tūkst. Eur Molėtų progimnazijai ir Kūno kultūros ir sporto centrui patalpų remontui. 1,6 tūkst Eur Molėtų gimnazijai darbo užmokesčiui.

3. Nekeičiant savivaldybės administracijos asignavimų 8,0 tūkst. Eur padidinti lėšas miesto viešajam ūkiui, 7,0 tūkst, Eur smulkaus verslo ir turizmo programai numatytas lėšos, 40,0 tūkst. Eur jaunimo politikos plėtros programai įgyvendinti, 30,0 tūkst. Eur turto įsigijimui,ir 36,0 tūkst Eur sveikatos programoms vykdyti, iš jų 30,0 tūkst. Eur Molėtų ligoninės stomotologinei įrangai atnaujinti ir 6,0 tūkst Eur Molėtų pirminės sveikatos priežiūros centro rezidentūros studijų finansavimui,atitinkamai sumažinant lėšas numatytas investicijoms ir nekilnojamojo turto remontui.

4. Siekiant aiškesnio asignavimų išdėstymo, biudžeto projektas papildytas:

4.1. 6 priedu ,,Molėtų rajono savivaldybės 2017 metų nepanaudota pajamų dalis numatyta trumpalaikiams įsipareigojimams, buvusiems 2017 metų gruodžio 31 dieną, padengti (tūkst. Eur)“, kuriame nurodytos sumos nėra skiriamos papildomai, o yra įrašytos į sprendimo 3 priede ,,Molėtų rajono savivaldybės 2018 m. biudžeto asignavimai (tūkst. Eur)“ paskirstytas sumas.

4.2. 7 priedu „Molėtų rajono savivaldybės 2017 m. tikslinės paskirties lėšų likučio paskirstymas (tūkst. Eur)“. Lėšos įtrauktos į sprendimo 3 priede ,,Molėtų rajono savivaldybės 2018 m. biudžeto asignavimai (tūkst. Eur)“ paskirstytas sumas. Likučiai bus naudojami programoms vykdyti 2018 m.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas

Lietuvos Respublikos biudžeto sandaros įstatymas

Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymas

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės-pajamų plano nevykdymas, tai sutrikdytų savivaldybės savarankiškųjų funkcijų vykdymą.

Teigiamos –2018 metų savivaldybės biudžeto patvirtinimas užtikrins savivaldybės funkcijų ir valstybinių (perduotų savivaldybei) funkcijų vykdymą.

**4. Priemonės sprendimui įgyvendinti**

Patvirtinus Molėtų rajono savivaldybės 2018 m. biudžetą, įstaigų vadovų-asignavimų valdytojų bus patvirtintos išlaidų sąmatos pagal programas ir finansavimo šaltinius.

**5. Lėšų poreikis ir jų šaltiniai**

Paskirstomi biudžeto asignavimai 2018 metams: prognozuojamos Molėtų rajono savivaldybės biudžeto pajamos, valstybės biudžeto specialiųjų tikslinių dotacijų lėšos ir įstaigų planuojamos gauti pajamos už išlaikymą ir savo teikiamas paslaugas.

**6. Vykdytojai, įvykdymo terminai**

Savivaldybės administracija, biudžetinių įstaigų vadovai-asignavimų valdytojai.